Rahandusministeeriumi sõnul on Eesti ettevõtete konkurentsivõime jätkuvalt tugev, kuna tööjõukulude osakaal ettevõtete loodud lisandväärtuses püsib võrreldes eelmiste kvartalitega ligikaudu samal tasemel. Ministeeriumi teate kohaselt tagas oodatust kiirema palgakasvu esimese kvartali ootusi ületanud majanduskasv. Sarnane keskmise palga kasvutempo jätkub prognooside kohaselt ka järgmistes kvartalites.